Stanisław Rynduch

Stanisław RYNDUCH, en Esperantujo uzis la antaŭnomon Stanislavo aŭ mallonge Stani (n. la 6-a de majo 1940 en Sokolniki, la reĝa setlejo apud Sandomierz/Pollando; mortis la 11an de decembro 2025 en Polem, Wagrowiec) estis poldevena esperantisto.

Dum la 1960 jaro li fariĝis dumviva membro de Pola Esperanto Asocio (PEA). Dum liaj studoj en Bjalistoko li estis sekretario de PEA. Kunfondinto de filio en Przemyśl.
En la jaro 1965 li edziĝis al germana esperantistino kaj elmigris al Germanio, kie dum multaj jaroj estis prezidanto de distrikta Esperanto-asocio en Auerbach kaj tie gvidis Esperanto-kursojn. Lektoro de E-feriado en Międzygórze / Pollando kaj en Francio. Partopreninto de multaj internaciaj Esperanto-aranĝoj kaj Esperanto-kongresoj. Kunfondinto de Pola Asocio Eŭropo - Demokratio - Esperanto (EDE-Pollando) en Wągrowiec /Pollando (en la jaro 2011), de la jaro 2012 li estis sekretario de EDE-Federacio kaj dum la jaroj 2012-2013 li estis vicprezidanto de EDE-Pollando. De la aprilo 2015 li ne plu estis ano de EDE-Pollando. 

Li posedis du ŝtatanecojn: polan kaj germanan.

En 2019-2021, pro manko de intereso de la flanko de polaj muzeoj, li donacis sian riĉan kolekton de Esperantaĵoj, i.a. de poŝtmarkojVidu la plej valorajn poŝtmarkojn en la retejo de la Esperanto-Muzeo., moneroj, pingloj, signoj, stampoj, afiŝoj, anoncoj, broŝuroj, libroj ktp. al la Internacia Esperanto-Muzeo en ZaozhuangVidu: "Esperanta Numismatiko" EN 2021 n-ro 01, paĝoj 37-38 elŝutebla de la retejo de la Esperanto-Numismatika Asocio..

 Distingoj 

En januaro 2013 la pola prezidanto Bronisław Komorowski dekrete atribuis al li la altan ŝtatan ordenon: Kavaliran Krucon de Merito por Respubliko Pollando pro la popularigo de Esperanto kiu estas la akiraĵo de pola kulturo. La proponon por tiu grava distingo faris Pola Asocio Eŭropo - Demokratio - Esperanto (EDE-Pollando) okaze de la 125-jara Jubileo de Esperanto. La enmanigo de la kruco okazis en la Grandpolia Vojevodiejo en Poznano la 25-an de marto 2013 kien li estis invitita kiel honora gasto. La honorigon persone enmanigis la Vojevodo de Grandpolio Piotr Florek.

 Referencoj 

Kategorio:Polaj esperantistoj
Kategorio:Germanaj esperantistoj